Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: nyújtott állami támogatások tilalma alóli mentességek egységes rendjéről szóló 163/2001. (IX. 14.) Korm. rendelet
Paragraph Index: 358

(1) Az Ámr. 117. §-ának (1) és (8) bekezdései helyébe a következő rendelkezések lépnek: „(1) Az Egészségbiztosítási Alap ellátási célú kifizetéseit, valamint a nem Egészségbiztosítási Alapból finanszírozott ellátások kiadásait az ÁHH rendelkezése alapján a Kincstár az Egészségbiztosítási Alap központi igazgatási szervéhez rendelt központi Ellátási számláról és az ehhez kapcsolódó megyei igazgatási szervek ellátási számlájáról likviditási fedezetvizsgálat nélkül és a nem túlléphető előirányzatok esetében a központi számlához kapcsolódó előirányzati fedezetvizsgálat mellett teljesíti.” „(8) A (4) bekezdés a) pontjában meghatározott OEP nettó finanszírozási kört — a gazdálkodási formaváltás esetét kivéve — az OEP az érintett önkormányzatok, illetőleg — az önkormányzat tájékoztatásával — az egészségügyi intézmény kezdeményezésére évente felülvizsgálja, és 2001/155. szám azt közleményben teszi közzé. A helyi önkormányzat, illetőleg az egészségügyi intézmény a felülvizsgálati eljárást a tárgyévet megelőző év október 31-éig kezdeményezheti az OEP-nél az e rendelet 2. §-ának 50. pontjában szereplő arány dokumentálásával. A gazdálkodási formaváltás esetén a TÁH a törzskönyvi nyilvántartás alapján — az OEP értesítésével egyidejűleg — törli az intézményt a nettó körből.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes